เปรมชัย มอบตัว ปัดร่วมติดสินบน 
ภรรยากับลูกน้องขอสู้คดีงาช้าง4กิ่ง,เปรมชัย พร้อมโชเฟอร์คู่ใจโผล่รับทราบ ข้อกล่าวหาร่วมกันให้สินบนเจ้าพนักงานที่ บก.ปปป. แต่ให้การปฏิเสธและขอไปให้การชั้นศาล ส่วนเมียกับพวกเข้ารับทราบข้อหาครอบครองงาช้างแอฟริกาโดยไม่ได้รับอนุญาต สอบสวนให้การปฏิเสธเช่นกันก่อนยื่นประกันตัวที่ศาลอาญาโดยใช้เงินสดคนละ 3 แสนบาท ด้านอธิบดีอัยการภาค 7 และคณะ แถลงคดีฆ่าเสือดำสั่งให้พนักงานสอบสวนสอบเพิ่มอีก 3-4 ประเด็นให้เสร็จภายในวันที่ 26 มี.ค.นี้,หลังจากพนักงานสอบสวน สภ.ทองผาภูมิ จ.กาญจนบุรี ส่งมอบสำนวนการสอบสวนให้พนักงานอัยการจังหวัดทองผาภูมิดำเนินคดีกับนายเปรมชัย กรรณสูต ประธานบริหารและกรรมการ บริษัท อิตาเลียนไทย ดีเวล๊อปเมนต์ จำกัด (มหาชน) พร้อมพวกรวม 4 คน รวม 9 ข้อหา แต่คดียังไม่จบเท่านั้น ต่อมาเจ้าหน้าที่เข้าตรวจค้นบ้านนายเปรมชัยพบอาวุธปืนหลายสิบกระบอกและงาช้างอีก 2 คู่ 4 กิ่ง ซึ่งมีนางคณิตตา กรรณสูต อายุ 64 ปี ภรรยานายเปรมชัย เป็นผู้ครอบครอง และ น.ส.วันดี สมภูมิ อายุ 68 ปี เป็นผู้รับรองงาช้าง กระทั่งถูกแจ้งข้อหาร่วมกันมีซากสัตว์ป่าคุ้มครองไว้ในครอบครองโดยไม่ได้รับอนุญาตและความผิดตาม พ.ร.บ.อาวุธปืนแถมนายเปรมชัยกับนายยงค์ โดดเครือ คนขับรถและเป็นบุคคลในคลิปเสียงต่อรองกับเจ้าหน้าที่ ถูก บก.ปปป.ตั้งข้อหาร่วมกันติดสินบนเจ้าหน้าที่และออกหมายเรียกให้มารับทราบข้อกล่าวหาในวันที่ 20 มี.ค.61 เวลา 10.00 น.นั้น,ต่อมาเวลา 09.00 น. วันที่ 20 มี.ค. ที่กองบังคับการปราบปรามการกระทำความผิดเกี่ยวกับการทุจริตและประพฤติมิชอบ (บก.ปปป.) นายเปรมชัย กรรณสูต พร้อมนายยงค์ โดดเครือ และทนาย เดินทางเข้าพบ พล.ต.ต.กมล เหรียญราชา ผบก.ปปป. เพื่อรับทราบข้อกล่าวหาในข้อหาร่วมกัน ติดสินบนเจ้าหน้าที่ตามหมายเรียกของเจ้าหน้าที่โดยนายเปรมชัยมาในชุดสูทสีดำ เสื้อเชิ้ตขาว เนกไทสีน้ำเงิน ทั้งนายเปรมชัยกับนายยงค์มีสีหน้าเรียบเฉย ไม่แสดงอาการวิตกกังวล ขณะที่ พล.ต.ต.กมล เปิดเผยว่า หลังพบพนักงานสอบสวนจะดำเนินการตามขั้นตอน โดยสอบปากคำและแจ้งข้อกล่าวหาฐานร่วมกันติดสินบนเจ้าหน้าที่ จากนั้นจะปล่อยตัวทั้งคู่กลับโดยปฏิบัติเหมือนกับผู้ต้องหาทั่วไป ต่อมา เวลา 10.30 น. พล.ต.อ.ศรีวราห์ รังสิพราหมณกุล รอง ผบ.ตร. เดินทางมาที่ บก.ปปป. เพื่อดูการสอบปากคำ,จากนั้น พล.ต.อ.ศรีวราห์กับ พล.ต.ต.กมล ร่วมกันให้สัมภาษณ์ผู้สื่อข่าวโดย พล.ต.อ.ศรีวราห์ กล่าวว่า หลังจากเรียกนายวิเชียร ชิณวงษ์ หัวหน้าเขตรักษาพันธุ์สัตว์ป่าทุ่งใหญ่นเรศวรด้านตะวันตกกับทีมเจ้าหน้าที่ที่อยู่ในเหตุการณ์มาสอบปากคำเพื่อยืนยันการติดสินบนของเจ้าหน้าที่ พบว่ามีนายยงค์เข้ามาเกี่ยวข้องด้วย ดังนั้นจึงแจ้งข้อหานายเปรมชัยกับนายยงค์ร่วมกันติดสินบนเจ้าหน้าที่ ซึ่งเป็นการเปลี่ยนข้อหาจากที่นายเปรมชัยมารับทราบ ข้อกล่าวหาติดสินบนเจ้าหน้าที่ แต่เพิ่มคำว่าร่วมกัน ติดสินบนมีโทษเท่าเดิม เบื้องต้นนายเปรมชัยกับนายยงค์ให้การปฏิเสธข้อกล่าวหาและขอให้การในชั้นศาลเท่านั้น พร้อมกันนี้ได้กำชับให้ทุกหน่วยงานที่เกี่ยวข้องสรุปสำนวนให้เสร็จภายใน 30 มี.ค.นี้ เพื่อส่งให้ บก.ปทส.เป็นผู้รวบรวมส่งให้พนักงานอัยการต่อไป,ผู้สื่อข่าวรายงานหลังรับทราบข้อกล่าวหาทั้งสองถูกสอบสวนใช้เวลาเกือบ 3 ชั่วโมง หลังให้การเสร็จทั้งสองเดินทางกลับทันทีโดยไม่ให้สัมภาษณ์สื่อแต่อย่างใด,ด้าน พล.ต.ต.กมลกล่าวว่า ในชั้นสอบสวนทั้งสองให้การปฏิเสธและขอให้การในชั้นศาลแต่จากการพูดคุยกันนอกรอบโดยไม่ได้บันทึกคำให้การ นายยงค์ยอมรับว่าเป็นเสียงตัวเองที่ปรากฏในคลิปหลักฐาน หลังจากนี้คณะพนักงานสอบสวนจะพิจารณาออกหมายเรียกนายนพดล พฤกษะวัน อดีตข้าราชการกรมอุทยานแห่งชาติฯ ที่ปรึกษาบริษัท อิตาเลียนไทย ดีเวล๊อปเมนต์ จำกัด (มหาชน) ที่นายเปรมชัยอ้างว่าเป็นผู้ประสานงานเพื่อเข้าพื้นที่ป่าด้วยหรือไม่ คณะพนักงานสอบสวนต้องพิจารณาว่าเรียกมาแล้วจะมีผลต่อรูปคดีไหม หากไม่มีผลไม่จำเป็นต้องเรียกสอบ ทั้งนี้ ได้ชี้แจงตั้งแต่แรกแล้วว่าคดีนี้พยานหลักฐานสำคัญอยู่ที่ตัวบุคคลคือ,คำให้การของนายวิเชียรกับทีมงาน หลังจากนี้จะสรุปสำนวนให้ทันวันที่ 30 มี.ค. ก่อนส่งพนักงานอัยการต่อไป,ขณะที่ บก.ปทส. นางคณิตตา น.ส.วันดีและทนายความเดินทางเพื่อรับทราบข้อกล่าวหาร่วมกันมีซากสัตว์ป่าคุ้มครอง (งาช้างแอฟริกา) ไว้ในครอบครองโดยไม่ได้รับอนุญาต ตาม พ.ร.บ.สงวนและคุ้มครองสัตว์ป่า พ.ศ.2535 ตามกำหนดที่พนักงานสอบสวนออกหมายเรียกครั้งที่ 2 โดยเจ้าหน้าที่ตำรวจได้นำตัวทั้งสองเข้าห้องสอบสวน กก.1 บก.ปทส. เพื่อแจ้งข้อกล่าวหาให้ทราบและสอบปากคำทันที ขณะที่นางคณิตตามีสีหน้าเคร่งเครียดและอิดโรย,ต่อมาเวลา 11.30 น. พล.ต.อ.ศรีวราห์ รังสิพราหมณกุล รอง ผบ.ตร. พล.ต.ต.สมบัติ มิลินทจินดา รอง ผบช.ภ.1 และ พล.ต.ต.ชยพล ฉัตรชัยเดช รอง ผบช.ส. พ.ต.อ.ชยุต มารยาทตร์ รอง ผบก.น.1 เดินทางมาที่ บก.ปทส. เพื่อติดตามความคืบหน้าคดีโดย พล.ต.อ.ศรีวราห์ร่วมสอบปากคำผู้ต้องหาทั้งสองด้วยตัวเองใช้เวลาประมาณ 30 นาที จากนั้น พล.ต.อ.ศรีวราห์กับนายบัญญัติ ฉายอรุณ ผอ.ส่วนคุ้มครองสัตว์ป่า กรมอุทยานแห่งชาติ สัตว์ป่าและพันธุ์พืชร่วมกันชี้แจงผลการสอบสวน,พล.ต.อ.ศรีวราห์กล่าวว่า เจ้าหน้าที่ได้แจ้งข้อหากับนางคณิตตาและ น.ส.วันดี ตาม พ.ร.บ.สงวนและคุ้มครองสัตว์ป่า ปี 2535 ตามที่กรมอุทยานฯและ บก.ปทส. ร่วมกันร้องทุกข์ไว้ จากการสอบปากคำผู้ต้องหาทั้งสองให้การปฏิเสธข้อกล่าวหา โดยให้การว่าไม่ทราบว่าเป็นงาช้างแอฟริกา ทางเจ้าหน้าที่กรมอุทยานฯจึงชี้แจงให้ผู้ต้องหาทราบ ส่วนจะอ้างว่าเป็นมรดกตกทอดมา 40 กว่าปี ก็สามารถอ้างได้ แต่กฎหมายศุลกากรมีตั้งแต่ปี 2467 ซึ่งเกินเวลา เมื่อกรมอุทยานฯยืนยันไม่ใช่งาช้างบ้านเรา ต้องเป็นงาช้างต่างประเทศเป็นสินค้าประเภทงาช้างนำเข้า แม้ว่าจะเป็นมรดกตกทอดมา ต้องรอให้กรมศุลกากรมาตรวจสอบว่างาช้างที่ผู้ต้องหาหรือบุคคลที่ถูกพาดพิงได้แจ้งนำเข้าไว้หรือไม่ ถ้าไม่มีก็ต้องแจ้งดำเนินคดีกับนายเปรมชัย ภรรยา และ น.ส.วันดี อย่างไรก็ตาม จากการตรวจสอบผู้ที่ให้งาช้างตามคำให้การของผู้ต้องหาพบว่าเสียชีวิตไปแล้ว และน่าจะขาดอายุความแล้วด้วย เนื่องจากให้มาตั้งแต่ปี 2524,พล.ต.อ.ศรีวราห์เปิดเผยด้วยว่า นางคณิตตาและ น.ส.วันดีได้ยืนยันต่อหน้าตนแล้วว่า งาช้างที่ยึดมาเป็นงาช้างที่ได้นำมาจดแจ้งครอบครองจริง ถึงแม้จะเป็นการแจ้งทางภาพถ่ายที่มีขนาดใกล้เคียง เชื่อว่าสำนวนคดีไม่น่ามีปัญหา ส่วนจะเข้าข่ายแจ้งความเท็จหรือไม่ ทางกรมอุทยานฯจะทำการตรวจสอบ หากกรมอุทยานฯแจ้งอะไรมา เจ้าหน้าที่ตำรวจจะดำเนินการให้ทั้งหมด ทั้งนี้ หลังสอบปากคำ พนักงานสอบสวนจะนำตัวนางคณิตตาและน.ส.วันดีไปฝากขังที่ศาลอาญารัชดา โดยพนักงานสอบสวนไม่ได้คัดค้านการประกันตัว เนื่องจากผู้ต้องหาทั้งสองเดินทางมามอบตัวเอง จึงไม่มีเหตุให้คัดค้านการประกัน แต่จะได้ประกันตัวหรือไม่ขึ้นอยู่กับดุลพินิจของศาล ส่วนงาช้างที่ยึดมาทางกรมอุทยานฯจะเป็นผู้ดูแลจนกว่าคดีจะสิ้นสุด,ด้านนายบัญญัติ เปิดเผยถึงการจดแจ้งครอบครองงาช้างว่า ตาม พ.ร.บ.งาช้าง การครอบครองงาช้างนั้นจะต้องเป็นสัตว์พาหนะ จึงจะจดแจ้งได้ ส่วนงาช้างแอฟริกาไม่สามารถจดแจ้งได้ แต่สามารถแจ้งตาม พ.ร.บ.สงวนและคุ้มครองสัตว์ป่า พ.ศ.2535 ได้ แต่กรณีนี้ไม่มีการแจ้งไว้ สำหรับที่มางาช้าง นางคณิตตาได้แจ้งครอบครองงาช้างตั้งแต่ปี 2558 โดยถ่ายภาพมา แต่ตาม พ.ร.บ.งาช้างจะต้องเป็นสัตว์พาหนะ เมื่อตรวจสอบแล้วไม่ใช่จดแจ้งตาม พ.ร.บ.ดังกล่าว,ผู้สื่อข่าวรายงานว่า หลังจากสอบปากคำนานกว่า 5 ชม. เจ้าหน้าที่ตำรวจ บก.ปทส. ได้นำตัวนางคณิตตา และ น.ส.วันดี เดินทางไปยังศาลอาญา ถนนรัชดาภิเษก เพื่อยื่นคำร้องขอฝากขัง โดยผู้ต้องหาทั้งสองไม่ได้ให้สัมภาษณ์ผู้สื่อข่าวแต่อย่างใด หลังฝากขังทนายได้ยื่นคำร้องขอประกันตัวพร้อมหลักทรัพย์ เป็นเงินสดคนละ 3 แสนบาท ศาลพิจารณาแล้วมีคำสั่งอนุญาตให้ทั้งสองได้ประกันตัวชั่วคราวคนละ 3 แสนบาท โดยไม่ได้กำหนดเงื่อนไขแต่อย่างใด,ที่สำนักงานอัยการสูงสุด นางสมศรี วัฒนไพศาล อธิบดีอัยการภาค 7 นายสมเจตน์ อำนวยสวัสดิ์ อัยการพิเศษฝ่ายคดีอาญา 2 ภาค 7 หัวหน้าคณะทำงานคดีล่าเสือดำ นายธรัมพ์ ชาลีจันทร์ นายประยุทธ เพชรคุณ และนายโกศลวัฒน์ อินทุจันทร์ยงค์ รองโฆษกสำนักงานอัยการสูงสุดร่วมกันแถลงข่าวคดีล่าเสือดำโดยนายธรัมพ์ รองโฆษกอัยการฯ กล่าวว่า การพิจารณาสำนวนที่นายเปรมชัย กรรณสูต กับพวกรวม 4 คน ถูกกล่าวหาว่าร่วมกันล่าสัตว์ป่าในเขตอุทยานฯนั้น การพิจารณาสำนวนที่พนักงานสอบสวนส่งมา 857 หน้า คณะทำงานอัยการได้มีความเห็นสั่งสอบสวนเพิ่มเติมอีก 3-4 ประเด็นเพื่อให้การสอบสวนสมบูรณ์และสิ้นกระแสความ โดยอัยการมีหนังสือแจ้งให้พนักงานสอบสวนทราบเพื่อดำเนินการแล้วพร้อมกำชับให้ส่งผลการสอบสวนเพิ่มเติมกลับมาให้อัยการภายในวันที่ 26 มี.ค.นี้ ซึ่งจะเป็นช่วงครบกำหนดฝากขังผู้ต้องหาครั้งที่ 4 ในวันที่ 25 มี.ค.61,ด้านนางสมศรี อธิบดีอัยการภาค 7 ได้กล่าวว่า ประเด็นที่สอบเพิ่มเติมเกี่ยวกับพฤติการณ์และผลการตรวจพิสูจน์แต่ไม่ขอลงรายละเอียดว่าเป็นประเด็นใดบ้างเกี่ยวกับข้อหาใดเพราะจะกระทบต่อ รูปคดี อย่างไรก็ตามในการติดตามผลการสอบสวนเพิ่มเติม เราได้กำชับกับพนักงานสอบสวนแล้วว่าให้ส่งรายงานโดยเร็วภายใน 26 มี.ค.นี้ แต่หากดำเนินการไม่เสร็จสิ้นให้รายงานผลทุก 7 วัน ซึ่งอัยการทำงานกันทุกวันทั้งเสาร์และอาทิตย์จะคอยติดตามคดีไม่ให้หยุดนิ่ง ส่วนผู้ต้องหาจนถึงวันนี้ยังไม่มีรายใดยื่นหนังสือร้องขอความเป็นธรรมเข้ามา หากยื่นมาจะพิจารณาว่ามีความจำเป็นหรือไม่ ทั้งนี้ยืนยันว่าจะมีความเห็นการสั่งคดีภายในกำหนดระยะเวลาฝากขังครั้งสุดท้ายของผู้ต้องหา
เปรมชัย พร้อมโชเฟอร์คู่ใจโผล่รับทราบ ข้อกล่าวหาร่วมกันให้สินบนเจ้าพนักงานที่ บก.ปปป. แต่ให้การปฏิเสธและขอไปให้การชั้นศาล
ข่าวหน้า1,เปรมชัย กรรณสูต,รับทราบข้อกล่าวหา,ให้สินบน,งาช้าง